Raymond Ames Spruance (3 Julie 1886 - 13 Desember 1969) was 'n Admiraal van die Amerikaanse Vloot tydens die Tweede Wêreldoorlog. Hy was in bevel van die Amerikaanse vlootmagte tydens twee van die belangrikste vlootgevegte wat in die Pasifiese Teater plaasgevind het: die Slag van Midway en die Slag van die Filippynse See. Op Midway behaal Spruance die eerste groot oorwinning vir die Verenigde State oor Japan; die meeste geskiedkundiges beskou Midway as die keerpunt van die Stille Oseaan-oorlog.